Barsakelmesas

Barsakelmesas () – buvusi Aralo jūros sala Kazachstane, Kyzylordos srityje. Yra 180 km į pietvakarius nuo Aralo miesto. Apie 1960 m. sala buvo 23 km ilgio ir 7 km pločio, buvo 133 km² plotohttp://dic.academic.ru/dic.nsf/bse/67529/Барсакельмес. Vėliau salos plotas sparčiai didėjo, apie 1990 m. ji virto pusiasaliu (2000 m. jo matmenys buvo 40 x 16 km). 2009 m. išdžiuvus Didžiojo Aralo rytinei daliai, pusiasalis išnyko, liko tik paaukštėjimas.

Sala žemuminė, kalvota, aukštis iki 113 m (Čiaikos k.). Paviršius sudarytas iš oligoceninio gipsiško molio, klinties ir mergelio. Vyrauja molio dykumos (takyrai), yra druskožemių. Klimatas labai žemyninis, sausas. Per metus iškrenta ~128 mm kritulių, vidutinė liepos temperatūra +26 °C, sausio -13 °C. Teritorija įeina į Barsakelmeso draustinį.

Pavadinimas kazachų kalba reiškia „nueisi – negrįši“. TSRS laikais čia buvo bakteriologinių ginklų bandymų poligonas. Vietovė pagarsėjo legendomis apie čia besilankančius NSO (jas inspiravo Sergejaus Lukjanenko kūryba).

 Šaltiniai 

Kategorija:Kazachstano geografija